ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 17-МИ / 03.11.2021г.**

Следизборен период

На **03 ноември 2021 г. от 18:00** часа се проведе заседание на Общинската избирателна комисия Благоевград, при следния

Д н е в е н р е д:

**1.**  **Проект за решение относно предсрочно прекратяване на пълномощия на общински съветник и обявяване на следващ за избран**

**2. Разни**

**ПРИСЪСТВАТ:**

Мартин Бусаров, Йордан Симонски, Вилислав Балев, Милена Велкова, Мустафа Сирачки, Стоян Терзийски , Александра Стоянова, Светослава Терзиянова-Михайлова; Елеонора Атанасова. Владимир Вачев

**ОТСЪСТВАЩИ** :, Биляна Петачка, *Илия Милев,* Елена Панчева

Заседанието бе открито в 18:00 ч. и председателствано от Мартин Бусаров – Председател на комисията.

Мартин Бусаров:

Скъпи колеги, заседание на ОИК.

Виждам че имаме кворум.

Предлагам на гласуване дневния ни ред.

Който е «ЗА» така предложения дневен ред, моля да гласува.

Гласуват 10 члена на ОИК , 10 са «ЗА», «ПРОТИВ» няма.

**По І(първа) точка от дневния ред:**

Мартин Бусаров докладва следното:

Докладвам за постъпила преписка в ОИК, която съдържа оставка на общински съветник – става дума за Теодор Велчев, от квотата на ПП Глас народен. Завели сме писмо ведно с оставката с наш номер 845-МИ от 02.11.2021г. Заедно с колегите дежурни направихме традиционната справка в подреждането на листа А и Б, с резултата на ПП Глас Народен.

Приготвили сме ви проект на решение, съобразили сме се с резултата и името на следващия, който ще обявим за избран за общински съветник. Приговихме и няколко копия на преписката, за общински съвет, за администрацията и за нас.

Ако няма някакви съображения, предлагам следния проект за решение:

РЕШЕНИЕ
№ 35-МИ
Благоевград, 03.11.2021г.

ОТНОСНО:  Обявяване на избран за общински съветник от листата на **ПП Глас Народен**

В ОИК Благоевград е постъпила молба от Теодор Велчев Велчев, ЕГН: \*\*\*\*\*\*, обявен за избран за общински съветник от листата на **ПП Глас Народен** в общински съвет на община Благоевград, след произведените на 27 октомври 2019г. избори, с която молба същият се обръща към ОИК чрез Председателя на общински съвет на община Благоевград, с искането да бъдат предсрочно прекратени пълномощията му на общински съветник. Сочи , че е обявен за избран за общински съветник с Решение 280-МИ от 29.10.2019г. на ОИК Благоевград. Молбата е заведена с вх.№ 94-00-2623 /01.11.2021г. в регистъра на Община Благоевград – Общински Съвет и с вх.№ 845-МИ/02.11.2021г. във входящия регистър на ОИК.

След като разгледа молбата, подадена от обявения за избран с Решение 280-МИ от 29.10.2019г. на ОИК Благоевград и положил клетва общински съветник, и след като направи справка чрез Информационно обслужване АД относно подреждането на кандидатите от листата на **ПП Глас Народен** в листа А и листа Б на партията, ОИК установи кой е следващият в листата на **ПП Глас Народен**, който следва да бъде обявен за избран за общински съветник **от листа А**, поради което на основание чл.87,ал.1,т.1 във връзка с с чл. 453 и чл. 454 от Изборния кодекс и във връзка с чл. 30, ал. 4, т. 3 ЗМСМА, във връзка с Решение 1685-МИ от 20.11.2019г. на ЦИК при спазване на законоустановения кворум Общинската избирателна комисия Благоевград

РЕШИ:

1. **Прекратява предсрочно пълномощията** на **Теодор Велчев Велчев**, ЕГН: \*\*\*\*\*\* , общински съветник от листата на **ПП Глас Народен**.

 Анулира издаденото удостоверение за избран за общински съветник.

1. **ОБЯВЯВА** за избран за общински съветник **Асен Георгиев Кайнакчиев**, с ЕГН: \*\*\*\*\*\*\*\*\* ,  от кандидатската листа на **ПП Глас Народен**.

На обявения за избран за общински съветник да се издаде удостоверение.

Копие от настоящото решение да се изпрати за сведение на Председател на общински съвет Благоевград .

.

Настоящото решение подлежи на обжалване пред Административен съд- Благоевград на основание чл.459 от Изборния кодекс.

Моля гласуваме.

Решението беше взето единодушно с 10 /десет/ гласа .

Решението беше взето единодушно в 18.15часа

ТОЧКА РАЗНИ:

Мартин Бусаров:

Колеги моля графика за дежурства да попълним.

\*бяха обсъдени организационни въпроси.

Колеги, благодаря за присъствието на всеки.

А и закривам днешното ни заседание.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: /п/ Секретар: /п/

 Мартин Бусаров Мустафа Сирачки